ทางด้าน นายจอห์น เปิดเผยว่า หลังจากเข้าพบ ปลัด สธ.พร้อมกับ ดร.เทเรซ่า ได้หารือเบื้องต้นในเรื่องความร่วมมือ เพื่อเริ่มปฏิบัติงานควบคุมสถานการณ์โรคไข้หวัดนกในประเทศไทย พร้อมทั้งได้แลกเปลี่ยนข้อมูล และทางเลือกต่างๆ ในการดำเนินงานเพื่อสร้างความมั่นใจกับสถานการณ์ในประเทศไทย และติดตามการดำเนินงานของประเทศไทยว่ามีการตอบสนองต่อปัญหาอย่างไร อีกทั้งเพื่อหาแนวทางในการทำงานร่วมกันต่อไป